ไฟแนนซ์ทูเดย์
โดย...ใจฮิน
15 ก.พ. 2560

โดย...ใจฮิน
เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) ได้รับความชื่นชมจาก สมคิด จาตุศรีพิทักษ์ รองนายกรัฐมนตรี ที่จัดงานสัมมนาซีอีโอรัฐวิสากิจให้มานั่งคุยแลกเปลี่ยนความสำเร็จการทำงานต่างๆ เพื่อให้รัฐวิสาหกิจแห่งอื่นนำไปบริหารขับเคลื่อนองค์กรเพื่อผลักดันเศรษฐกิจไทยให้ขยายตัวได้รวดเร็ว
ด้าน สุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) อยากให้นักลงทุนรายย่อยเร่งซื้อพันธบัตรออมทรัพย์ที่กระทรวงการคลังออกมาจำหน่ายตอนนี้วงเงิน 1.5 หมื่นล้านบาท ซึ่งมีผู้สนใจมาซื้อจำนวนมากใกล้หมด สามารถซื้อได้ถึงเดือน เม.ย.นี้เท่านั้น
ขณะที่ จักรกฤศฏิ์ พาราพันธกุล อธิบดีกรมธนารักษ์ ขอมุ่งเรื่องสำคัญ การบริการที่ราชพัสดุขนาดใหญ่ที่มีปัญหา และการเร่งประมูลเขตเศรษฐกิจพิเศษ ซึ่งรัฐบาลให้ความสำคัญเป็นอันดับต้นๆ